Document ID: 32001R2459

Komission asetus (EY) N:o 2459/2001,
annettu 14 päivänä joulukuuta 2001,
asetuksen (EY) N:o 28/97 muuttamisesta ja Ranskan merentakaisten departementtien jalostusteollisuuteen tarkoitettujen tiettyjen kasviöljyjen (oliiviöljyä lukuun ottamatta) arvioidun hankintataseen vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi, direktiivin 72/462/ETY muuttamisesta ja asetusten (ETY) N:o 525/77 ja (ETY) N:o 3763/91 (Poseidom) kumoamisesta 28 päivänä kesäkuuta 2001 annetun neuvoston asetuksen (EY) N:o 1452/2001(1) ja erityisesti sen 3 artiklan 6 kohdan,
sekä katsoo seuraavaa:
(1) Ranskan merentakaisten departementtien hankintaa koskevien erityistoimenpiteiden soveltamista koskevista yksityiskohtaisista säännöistä jalostusteollisuuteen tarkoitettujen tiettyjen kasviöljyjen osalta ja arvioidusta hankintataseesta 9 päivänä tammikuuta 1997 annetussa komission asetuksessa (EY) N:o 28/97(2), sellaisena kuin se on viimeksi muutettuna asetuksella (EY) N:o 127/2001(3), vahvistetaan kyseisten tuotteiden arvioitu hankintatase vuodeksi 2001.
(2) Kasviöljyjen (oliiviöljyä lukuun ottamatta) arvioitu hankintatase vuodeksi 2001 on 8908 tonnia Réunionin departementin osalta. Ranskan viranomaisten toimittamien tietojen perusteella voidaan arvioida, että kyseinen määrä ei riitä kattamaan Réunionin jalostusteollisuuden tarpeita. Kyseinen määrä olisi korotettava 10522 tonniin. Tämän vuoksi asetuksen (EY) N:o 28/97 liite olisi muutettava.
(3) Tämä asetus tulee voimaan sen jälkeen kun todistusten jättämiselle asetettu määräaika päättyy joulukuussa 2001. Jotta Ranskan merentakaisiin departementteihin suuntautuvat toimitukset eivät keskeytyisi, on syytä poiketa asetuksen (EY) N:o 28/97 4 artiklan 1 ja 2 kohdan säännöksestä ja sallia vain mainitun kuukauden osalta todistushakemusten jättäminen 5 työpäivän kuluessa tämän asetuksen voimaantulosta, sekä vahvistaa, että todistukset on myönnettävä 10 työpäivän kuluessa tämän asetuksen voimaantulosta.
(4) Tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 28/97 liite tämän asetuksen liitteellä:
2 artikla
Poiketen siitä, mitä asetuksen (EY) N:o 28/97 4 artiklan 1 kohdassa säädetään, todistushakemukset on joulukuussa 2001 jätettävä toimivaltaiselle viranomaiselle viiden työpäivän kuluessa tämän asetuksen voimaantulosta.
Poiketen siitä, mitä asetuksen (EY) N:o 28/97 4 artiklan 2 kohdassa säädetään, todistukset on joulukuussa 2001 myönnettävä 10 työpäivän kuluessa tämän asetuksen voimaantulosta.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä joulukuuta 2001.

Labels: 3
18
17